เรื่องร้องเรียน: มีการให้อาหารสัตว์จรจัดและทำให้นกมาอยู่รวมกลุ่มกันเป็นจำนวนมากซึ่งทำให้นกขับถ่ายเรี่ยราดไปทั่วและมีสัตว์จรจัดมากินและขับถ่าย
การดำเนินการของเจ้าหน้าที่: ฝ่ายเทศกิจ สั่งการงานตรวจและบังคับการ ดำเนินการจัดเจ้าหน้าที่เทศกิจชุดสายตรวจ 251 ออกตรวจสอบเหตุร้องเรียนกรณีดังกล่าวแล้วพบว่า พื้นที่ให้อาหารหมาแมวจรจัด และนกขับถ่ายเป็นพื้นที่เอกชน ซึ่งขณะตรวจสอบตามอำนาจหน้าที่ไม่พบการให้อาหารสัตว์ จึงได้ปิดประกาศขอความร่วมมือ งดให้อาหารนกพิราบ เพื่อป้องกันการแพร่ระบาดของเชื้อโรค และอาจมีความผิดตามกฎหมายได้ แต่อย่างใดก็ดีจะประสานหน่วยงานที่รับผิดชอบดำเนินการตามอำนาจหน้าที่แก้ไขปัญหาดังกล่าวต่อไป
ความเห็นของผู้แจ้ง: เจ้าหน้าที่เข้ามาแก้ไขดีมากครับ ผมส่งเรื่องไปทั้งหมด 3 รอบ
พื้นที่: แขวงประเวศ เขตประเวศ กรุงเทพมหานคร